**SA Järvselja Õppe- ja Katsemetskond** (Järvselja küla, Kastre vald, 62506, Tartumaa) kuulutab välja avaliku kirjaliku enampakkumise metsamaterjalide müügiks perioodil 01.03.2025-30.04.2025. Enampakkumine korraldatakse lähtudes Vabariigi Valitsuse 25. septembri 2023. a. määrusest „Riigimetsas kasvava metsa raieõiguse ja metsamaterjali müügi kord”.





Metsamaterjalide müügiobjektide nimekiri ja pakkumuse esitamise vorm kirja manuses Lisa 1 (MS Excel). Pakkuja võib soovi korral pakkumuse esitada ka omal vormil.

Müüdava metsamaterjali üleandmine toimub tarnekohaga pakkuja ladu. Järvselja Õppe- ja Katsemetskond korraldab metsamaterjali veo ning mahalaadimise tarnekohas ilma sorteerimisteenuseta. Vedu teostatakse ainult Eesti Vabariigi piires, v.a. saared. Metsamaterjali mõõtmist ja kvaliteedi hindamist kohustub pakkuja teostama omal kulul ja edastama müüjale mõõtmistulemuse mõõtmisraportina.

Enampakkumisel võivad osaleda kõik isikud:

* kes on seisuga 20.02.2025 täitnud müügi korraldajaga varem sõlmitud lepingutest tulenevad kohustused, mille täitmise tähtaeg on saabunud;
* kellel seisuga 20.02.2025 puuduvad Eesti Vabariigi ees maksuvõlad;
* maksuvõlaks ei loeta ajatatud võlga, mille tõendamiseks tuleb esitada koos pakkumusega kehtiv MTA tõend.

Enampakkumisel osalemiseks esitada pakkumine, vastavalt esitatud vormile või pakkuja enda vormil koos pakkuja andmetega, metsamaterjali sortimendi ja kogusega, tarnekoht (ostja lao asukoha aadress), ostuhinnaga (maksimaalse täpsusega üks koht peale koma), maksetingimustega ja metsamaterjali koguse mõõtmise metoodikaga. Pakkumine saata hiljemalt 25.02.2025 kell 11.00 digitaalselt allkirjastatult e-postiga (tanel.piir@jarvselja.ee), märkides digikonteineri faili nimeks "(pakkuja nimi) pakkumus". Ostuhind esitada tarnetingimusel DPU (Incoterms 2020).

Müügikorraldaja jätab endale õiguse:

* metsamaterjali harilikust väärtusest (turuhind, alghind) madalama hinna korral pakkumus tagasi lükata;
* müügiks pakutud metsamaterjali kvaliteedinõuetest erinevate kvaliteedinõuete esitamise korral pakkumus tagasi lükata või müügimahtu korrigeerida;
* müügiks pakutud metsamaterjali pikkustest ja/või diameetritest erinevate mõõtude esitamise korral pakkumus tagasi lükata või müügimahtu korrigeerida;
* Pakkumus tagasi lükata, kui pakkuja poolt kasutatav koguse hindamise metoodika või tingimused ei ole enampakkumise korraldajale vastu võetavad.

Pakkumuste hindamisel taandatakse erinevates tarnekohtades pakutud hinnad võrreldavale tasemele Järvselja Õppe- ja Katsemetskonna vahelattu (metskonna kontor). Vahelao hinna saamiseks lahutatakse tarnekoha hinnast maha arvestuslik metsamaterjali veokulu, mille kindlaks määramiseks võetakse aluseks enampakkumise hetkel Järvselja kehtiv metsamaterjali veo hinnaraamistik tasemel 1,0 – Lisa 2. Pakkumiste hindamisel lähtutakse vabariigi valitsuse määruse "Riigimetsas kasvava metsa raieõiguse ja metsamaterjali müügi kord" par. 18 – s toodust.

Pakkumised avatakse SA Järvselja Õppe- ja Katsemetskond kontoris 25.02.2025 kell 11.15. Lisainfo: Tanel Piir, tel. 53094222, e-mail: tanel.piir@jarvselja.ee või Heino Uibokand, tel. 57702099, e-mail: heino.uibokand@jarvselja.ee